Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 810/13/4403	Nitra, 13.8.2015
EEČ : 2-32-167-2015

U Z N E S E N I E

Trestná vec:	obvinený XXXXX a spol.  
Prečin:	prečin neoprávnený zásah do práva k domu, bytu alebo k nebytovému priestoru spolupáchateľstvom podľa § 20 k § 218 odsek 2 Trestného zákona

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 13.3.2014, spisová značka 3 Pv 810/13/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 13.3.2014, spisová značka 3 Pv 810/13/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
Odôvodnenie:
Po vykonaní vyšetrovania uznesením prokurátora Okresnej prokuratúry Nitra sp. zn.   3 Pv 810/13/4403-11 zo dňa 13. 03. 2014 bolo podľa § 216 odsek 1 Trestného poriadku podmienečne zastavené trestné stíhanie vedené proti obvineným XXXXX, XXXXX a XXXXX pre prečin neoprávneného zásahu do práva k domu, bytu alebo nebytovému priestoru spolupáchateľstvom podľa § 20 Trestného zákona k § 218 odsek 2 Trestného zákona, pričom im bola v zmysle § 216 odsek 2 Trestného poriadku určená skúšobná doba v trvaní 12 mesiacov, ktorá začala plynúť od právoplatnosti uznesenia o podmienečnom zastavení trestného stíhania. Skúšobná doba obvinenému XXXXX uplynula dňa 21. 03. 2015, obvinenému XXXXX uplynula dňa 29.04.2015, obvinenému XXXXX uplynula dňa 23.03.2015.

Zo správy Okresného riaditeľstva PZ XXXXX, Obvodného oddelenia PZ XXXXX sp. zn. ORP-NZ-OPP3-154/2015 zo dňa 15. 06. 2015 vyplýva, že obvinený XXXXX nebol v minulosti prejednávaný pre priestupky, z miesta trvalého bydliska, t. j. mestom XXXXX bližšie hodnotený nie je, pričom doposiaľ nebol prejednávaný komisiou na ochranu verejného poriadku. Zo správ Obvodného oddelenia PZ XXXXX vyplýva, že menovaný nebol v skúšobnej dobe riešený pre žiadne priestupky a ani podozrivý z trestnej činnosti.
Zo správy Okresného riaditeľstva PZ v XXXXX, Obvodného oddelenia PZ XXXXX sp. zn. ORP-TO-OPP1-13-188/2015 zo dňa 02. 06. 2015 vyplýva, že obvinený XXXXX bol jedenkrát riešený za porušenie pravidiel cestnej premávky podľa § 16 odsek 4 zákona č. 8/2009 Z. z. o cestnej premávke v znení neskorších predpisov. Podľa záznamu o uložení pokuty v blokovom konaní č. pokutového bloku: f0262138 zo dňa 15.02.2015 bola obvinenému za prekročenie rýchlosti jazdy uložená bloková pokuta 20,- Eur. Z miesta trvalého bydliska, t. j. mestom XXXXX bližšie hodnotený nie je, pričom doposiaľ nebol prejednávaný komisiou na ochranu verejného poriadku. Zo správ Obvodného oddelenia PZ XXXXX sp. zn. ORP-TO-OPP3-281-003/2015 zo dňa 12. 06. 2015 vyplýva, že menovaný nebol v skúšobnej dobe riešený pre žiadne priestupky a ani podozrivý z trestnej činnosti.
Zo správy Okresného riaditeľstva PZ XXXXX, Obvodného oddelenia PZ XXXXX sp. zn. ORPZ-NZ-OPP1-50-458/2015 zo dňa 02. 06. 2015 vyplýva, že obvinený XXXXX bol jedenkrát riešený za porušenie pravidiel cestnej premávky podľa § 4 odsek 1 písmeno a) zákona č. 8/2009 Z. z. o cestnej premávke v znení neskorších predpisov. Podľa záznamu o uložení pokuty v blokovom konaní č. pokutového bloku: 14043481 zo dňa 19.04.2014 bola obvinenému za porušenie povinnosti vodiča použiť na jazdu len vozidlo, ktoré možno prevádzkovať v cestnej premávke, uložená bloková pokuta 20,- Eur. Z miesta trvalého bydliska, t. j. mestom XXXXX bližšie hodnotený nie je, pričom doposiaľ nebol prejednávaný komisiou na ochranu verejného poriadku. Zo správ Obvodného oddelenia PZ XXXXX sp. zn. ORP-NZ-OPP3-153/2015 zo dňa 09. 06. 2015 vyplýva, že menovaný bol v skúšobnej dobe riešený pre vyššie uvedený priestupok na úseku proti bezpečnosti a plynulosti v cestnej premávke, pričom nebol podozrivý z trestnej činnosti.

V odpise z registra trestov majú obvinení iba jeden záznam týkajúci sa tejto trestnej veci a to rozhodnutie prokurátorky Okresnej prokuratúry Nitra o podmienečnom zastavení trestného stíhania v tejto trestnej veci. 

Obvineným neboli uložené obmedzenie podľa § 216 odsek 3 Trestného poriadku a ani povinnosť nahradiť škodu.

Vychádzajúc z uvedených skutočností je potrebné prijať záver, že obvinení v priebehu skúšobnej doby podmienečného zastavenia trestného stíhania viedli riadny život, pretože nespáchali žiadny ďalší trestný čin. Síce sa obvinení XXXXX a XXXXX počas skúšobnej doby dopustili po jednom priestupku proti bezpečnosti a plynulosti cestnej premávky, avšak závažnosť tohto nie je vysoká a bez ďalšieho nepreukazuje sklony obvinených k porušovaniu zákonom stanovených povinností. 

Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že sa  obvinený osvedčil. 

S poukazom na všetky uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zsolt Száraz
prokurátor